b'\n_START_ARTICLE_\nBranko Grims\n_START_SECTION_\n\xc5\xbdivljenje\n_START_PARAGRAPH_\nGrims je leta 1987 diplomiral na Oddelku za geologijo Naravoslovne fakultete Univerze v Ljubljani._NEWLINE_\xc5\xbdivi v Kranju skupaj z dru\xc5\xbeino - z \xc5\xbeeno Martino imata poleg prvorojenke \xc5\xa1e dvoj\xc4\x8dka. Leta 2003 je magistriral na Fakulteti za dru\xc5\xbebene vede Univerze v Ljubljani. Potem, ko je Grimsovo propagando proti sedanjim Slovenskim levim politi\xc4\x8dnim strankam kot \xc2\xbbnaslednicam komunisti\xc4\x8dnega re\xc5\xbeima (pri \xc4\x8demer je ta komunisti\xc4\x8dni re\xc5\xbeim prikazan kot re\xc5\xbeim najhuj\xc5\xa1ega stalinisti\xc4\x8dnega tipa)\xc2\xab Mladina v rubriki Mladinamit primerjala z Goebbelsovo propagando in na zadnji strani objavila dru\xc5\xbeinski fotografiji obeh politikov, sta jo zakonca to\xc5\xbeila za 40.000 evrov oz. \xc5\xbeena za 80.000 evrov, kar je prvostopenjsko sodi\xc5\xa1\xc4\x8de avgusta 2013 zavrglo zaradi umanjkanja vseh potrebnih znakov kaznivega dejanja. Podobne primerjave si je stranka SDS namre\xc4\x8d privo\xc5\xa1\xc4\x8dila tudi sama, ko je zaradi domnevnih manipulacij pri interpretaciji javnomnenjskih raziskav v Delu zapisala, da bi se \xc2\xbbGoebbels ob Delovih mojstrih po\xc4\x8dutil kot pravi vajen\xc4\x8dek\xc2\xab\xc2\xa0in objavila Goebbelsovo fotografijo s pripisom \xc2\xbbDelo osvobaja\xc2\xab\xc2\xa0in uporabila Delov logotip. Mladina pa je po mnenju sodi\xc5\xa1\xc4\x8da prikazala na\xc4\x8din kako Grims izrablja medijsko pozornost do dru\xc5\xbeine za politi\xc4\x8dno promocijo - saj je dru\xc5\xbeino fotografiral na Festival SDS in fotografijo dru\xc5\xbeine je bilo celo mogo\xc4\x8de kupiti na spletu kot del politi\xc4\x8dno-promocijskega materiala - \xc2\xbbkot je to po\xc4\x8del dr. G\xc3\xb6bbels\xc2\xab.\n_START_SECTION_\nKariera\n_START_PARAGRAPH_\nKot ustanovni \xc4\x8dlan in poslanec Slovenske demokratske stranke je bil \xc4\x8dlan prve demokrati\xc4\x8dno izvoljene skup\xc5\xa1\xc4\x8dine Republike Slovenije. Od 1990 do 1994 je bil \xc4\x8dlan ob\xc4\x8dinskega izvr\xc5\xa1nega sveta in skup\xc5\xa1\xc4\x8dina Mestne ob\xc4\x8dine Kranj, nato od leta 1993 do 1995 glavni tajnik stranke, od leta 1997 do 2002 \xc4\x8dlan Dr\xc5\xbeavnega sveta, od leta 2002 do 2004 strokovni sodelavec poslanske skupine stranke SDS ter od leta 2004 dalje neprekinjeno zaposlen kot poslanec SDS v Dr\xc5\xbeavnem zboru Republike Slovenije.\n_START_SECTION_\nDelegacije\n_START_PARAGRAPH_\nDelegacija Dr\xc5\xbeavnega zbora v Parlamentarni skup\xc5\xa1\xc4\x8dini Organizacije za varnost in sodelovanje v Evropi (vodja)'